
Anexa nr. 5


PROCEDURA DE ACORDARE
[bookmark: _Hlk224303099][bookmark: _Hlk224303847]a reducerii valorii impozabile a clădirilor în funcție de anul terminării acestora, conform art. 457 alin. (61)-(62)  din Codul Fiscal, cu modificările și completările ulterioare

Art. 457, alin. (61) din Codul fiscal prevede: “Valoarea impozabilă a clădirii, determinată în urma aplicării prevederilor alin. (1)-(6), se reduce în funcţie de anul terminării acesteia, după cum urmează:
a) cu 15%, pentru clădirea care are o vechime cuprinsă între 50 de ani şi 100 de ani inclusiv, la data de 1 ianuarie a anului fiscal de referinţă;
b) cu 25 %, pentru clădirea care are o vechime de peste 100 de ani, la data de 1 ianuarie a anului fiscal de referinţă”.

1. Criterii de acordare a reducerii
Reducerea se acordă pentru toate clădirile care au o vechime cuprinsă între 50 de ani şi 100 de ani, respectiv de peste 100 de ani, la data de 1 ianuarie a anului fiscal de referinţă și poate fi dovedită prin documente.

2. Acte necesare
Reducerea de la plata impozitului se acordă pe baza cererii însoțită de copii ale documentelor justificative, certificate coform cu originalul:
a) act identitate al proprietarului;
b) act de proprietate asupra imobilului;
c) dovada vechimii construcției care rezultă din autorizația de construire sau, în cazul în care nu există autorizație de construire, orice alt act doveditor din care să reiasă anul construcției, însoțit de declarația pe proprie răspundere.
Dispoziții finale:
În cazul clădirii la care au fost executate lucrări de renovare majoră, din punct de vedere fiscal, anul terminării se actualizează, astfel că acesta se consideră ca fiind cel în care a fost efectuată recepţia la terminarea acestor lucrări. Renovarea majoră reprezintă
acţiunea complexă care cuprinde obligatoriu lucrări de intervenţie la structura de rezistenţă a clădirii, pentru asigurarea cerinţei fundamentale de rezistenţă mecanică şi stabilitate, prin acţiuni de reconstruire, consolidare, modernizare, modificare sau extindere, precum şi, după caz, alte lucrări de intervenţie pentru menţinerea, pe întreaga durată de exploatare a clădirii, a celorlalte cerinţe fundamentale aplicabile construcţiilor, conform legii, vizând, în principal, creşterea performanţei energetice şi a calităţii arhitectural-ambientale şi funcţionale a clădirii. Anul terminării se actualizează în condiţiile în care, la terminarea lucrărilor de renovare majoră, valoarea clădirii creşte cu cel puţin 50% faţă de valoarea acesteia la data începerii executării lucrărilor.
Potrivit art. IX din ORDONANŢA DE URGENŢĂ nr. 9 din 27 februarie 2026, publicată în MONITORUL OFICIAL nr. 157 din 27 februarie 2026, impozitele şi taxele locale plătite în cuantum mai mare de contribuabilii care intră sub incidenţa art. VII şi art. VIII se regularizează în condiţiile prezentei ordonanţe de urgenţă, sumele respective urmând să fie considerate în contul obligaţiilor fiscale restante ori următoare sau să fie restituite celor îndreptăţiţi, conform reglementărilor legale în vigoare.

